ร้าน สีฟ้า สาขา สยามสแควร์ซอย 9 อยู่ในสยามสแควร์ ซอยจุฬาลงกรณ์ 64 ช่วงระหว่างซอยสยามสแควร์ซอย 8 และ 9 ที่จอดในสยามสแควร์ช่วงเที่ยงวันธรรมดาวันธรรมดาหาไม่ยาก แต่วันหยุดยากมว๊ากครับ

ร้านมี 2 ชั้น พื้นที่ร้านกว้างขวาง ชั้น 2 จะดูโปร่งๆโล่งกว่าชั้นล่าง การตกแต่งดูดี พนักงานบริการดี อาหารออกเร็ว ทั้งที่มาถึงร้านตอนเที่ยงพร้อมๆกับลูกค้าโต๊ะอื่นๆ (สั่งข้าวเปล่ารอไม่เกิน 3 นาที เร็วมากครับ)

เมนูที่ทาน บะหมี่แห้งอัศวิน 120 บาท , ก๋วยเตี๋ยวราดหน้าหมูสับ 110 บาท , ขนมจีบทอด 90 บาท , ปอเปี๊ยะสด 75 บาท , เป็ดย่าง 175 บาท , กระเพาะปลาผัดไข่ 350 บาท , ข้าวแกงเผ็ดเป็ดย่าง 120 บาท , วุ้นเส้นต้มยำ 95 บาท , ข้าวเปล่า 20 บาท , น้ำดื่มขวดละ 25 บาท , ลอดช่องน้ำกะทิ 55 บาท , ข้าวเหนียวทุเรียน 90 บาท , ไอศครีมทุเรียน-เยลลี่ 115 บาท และ น้ำมะพร้าวปั่น 75 บาท ราคานี้ยังไม่รวม Service charge 10% นะครับ

... บะหมี่แห้งอัศวิน : ปริมาณไม่เยอะมาก เครื่องเยอะดี รสชาติดี เพื่อนมาทุกครั้ง สั่งทุกครั้งครับ
... ก๋วยเตี๋ยวราดหน้าหมูสับ : เป็นราดหน้าใส่น้ำพริกเผา สีสันแสบ...มาก พอคลุกแล้วดูน่าทาน รสชาติไม่เผ็ดเหมือนสีสัน รสชาติอมหวาน เผ็ดนิดๆ มีกลิ่นหอมๆ
... ขนมจีบทอด : ขนมจีบลูกเล็กกว่าทั่วไป เพราะถูกทอดมาเลยหด กรอบนอก ไส้หมูอร่อยดี
... ปอเปี๊ยะสด : เมนูที่ไม่ควรพลาด อร่อยกว่าร้านอื่นๆ แป้งนุ่ม มีกลิ่นหอม มาทุกครั้งสั่งทุกครั้งครับ
... เป็ดย่าง : รสชาติใช้ได้ มาตราฐานทั่วไป
... กระเพาะปลาผัดไข่ : หอมดี รวชาติดี แอบมันนิดหน่อย
... ข้าวแกงเผ็ดเป็ดย่าง : เพื่อนทาน บอกว่าใช้ได้ครับ
... วุ้นเส้นต้มยำ : ไม่เผ็ด รสชาติครบรส แต่รสไม่จัด ปริมาณไม่มาก ถ้ามาทานก๋วยเตี๋ยวอย่างเดียวคงต้อง 2-3 ชาม
... ลอดช่องน้ำกะทิ : อร่อยดี หวานกำลังดี
... ข้าวเหนียวทุเรียน : หวาน หอม มีให้ทานตลอดปีครับ
... ไอศครีมทุเรียน-เยลลี่ : หอมกลิ่นทุเรียน อร่อยดี เจลลี่ไม่หวานเท่าไหร่ หรือหวานแต่ทุเรียนหวานกว่าเลยทำให้รสจืดๆไปครับ
... น้ำมะพร้าวปั่น : หวาน หอม ชื่นใจ

โดยรวม อาหารรสชาติดี มาตราฐาน การบริการดี อาหารออกเร็ว 